[pic] | EUROOPAN YHTEISÖJEN KOMISSIO |

Bryssel 22.5.2006

SEK(2006) 633 lopullinen

ALUSTAVA LISÄTALOUSARVIOESITYS NRO 3 VUODEN 2006 TALOUSARVIOON

YLEINEN TULOTAULUKKO TULO- JA MENOTAULUKKO PÄÄLUOKITTAIN Pääluokka III - Komissio Pääluokka VIII, osa B – Euroopan tietosuojavaltuutettu

(komission esittämä)

ALUSTAVA LISÄTALOUSARVIOESITYS NRO 3 VUODEN 2006 TALOUSARVIOON

YLEINEN TULOTAULUKKO TULO- JA MENOTAULUKKO PÄÄLUOKITTAIN Pääluokka III - Komissio Pääluokka VIII, osa B – Euroopan tietosuojavaltuutettu

Euroopan komissio ottaa huomioon

- Euroopan yhteisön perustamissopimuksen ja erityisesti sen 272 artiklan,

- Euroopan atomienergiayhteisön perustamissopimuksen ja erityisesti sen 177 artiklan,

- Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002[1] ja erityisesti sen 37 artiklan,

ja esittää budjettivallan käyttäjälle alustavan lisätalousarvioesityksen nro 3 vuoden 2006 talousarvioon jäljempänä esitettyjen perustelujen mukaisesti.

SISÄLLYSLUETTELO

PERUSTELUT 4

1. Johdanto 4

2. Pääluokka III (komissio) 4

2.1. Maailmanlaajuisen satelliittinavigointijärjestelmän (GNSS) Euroopan valvontaviranomainen 4

2.2. Euroopan lentoturvallisuusvirasto 6

2.3. Euroopan operatiivisen ulkorajayhteistyön hallintavirasto 7

3. Pääluokka VIII, Osa B (Euroopan tietosuojavaltuutettu) 8

YHTEENVETOTAULUKKO RAHOITUSNÄKYMIEN OTSAKKEITTAIN 9

YLEINEN TULO- JA MENOTAULUKKO

TULO- JA MENOTAULUKKO PÄÄLUOKITTAIN

Yleinen tulotaulukko sekä tulo- ja menotaulukko pääluokittain toimitetaan erikseen SEI-BUD -järjestelmän välityksellä. Niistä esitetään englanninkielinen toisinto tiedoksi tämän asiakirjan talousarvioliitteenä.

PERUSTELUT

1. JOHDANTO

Tämä alustava lisätalousarvioesitys koskee neljää budjettikohtaa. Kolme niistä liittyy komission pääluokkaan III ja yksi Euroopan tietosuojavaltuutetun pääluokan VIII osaan B. Kyseessä ovat seuraavat lisäykset:

- maailmanlaajuisen satelliittinavigointijärjestelmän (GNSS) Euroopan valvontaviranomaisen määrärahojen lisääminen, sillä sille on siirretty eräitä Galileo-yhteisyrityksen toimintoja

- Euroopan lentoturvallisuusviraston henkilöstömäärärahojen lisääminen standardointitarkastusohjelman huomioon ottamiseksi

- Euroopan operatiivisen ulkorajayhteistyön hallintaviraston henkilöstömäärärahojen lisääminen

- Määrärahojen lisääminen Euroopan tietosuojavaltuutetun budjettikohdan B- 1 1 7 5 ”Kääntämisestä ja tulkkauksesta aiheutuvat kulut”.

2. PÄÄLUOKKA III (KOMISSIO)

2.1. Maailmanlaajuisen satelliittinavigointijärjestelmän (GNSS) Euroopan valvontaviranomainen

Maailmanlaajuisen satelliittinavigointijärjestelmän (GNSS) Euroopan valvontaviranomainen perustettiin eurooppalaisten satelliittinavigointiohjelmien hallintorakenteista 12 päivänä heinäkuuta 2004 annetulla neuvoston asetuksella (EY) N:o 1321/2004[2].

Asetuksen (EY) N:o 1321/2004 2 artiklassa on täydellinen luettelo valvontaviranomaisen tehtävistä. Se toimii yksityiset toimiluvat myöntävänä viranomaisena ja tekee niistä erilliset sopimukset toimiluvan haltijoiden kanssa. Valvontaviranomaisen toiminta on alkanut asteittain kesästä 2005 alkaen, ja se on kokonaisuudessaan toimintavalmis ennen vuoden 2006 loppua.

Galileo-yhteisyritys perustettiin Galileon kehittämisvaiheen päättämistä varten, ja sen olemassaoloaika on rajoitettu kyseisen vaiheen pituiseksi. Kehittämisvaiheen piti alun perin kestää vuodet 2002–2005, mutta sitä on jatkettu vuoteen 2008. Galileo-yhteisyrityksen nykyisen yhtiöjärjestyksen mukaisesti sen toiminta päättyisi vasta vuoden 2008 lopussa eli jatkuisi noin kolme vuotta suunniteltua kauemmin.

Komissio katsoo, että yhteisyrityksen jatkuminen vuoden 2006 jälkeen on tarpeetonta ja kallista, sillä valvontaviranomainen pystyy ottamaan vuoden 2006 aikana hoitaakseen koko yhteisyrityksen nykyisen toiminnan.

Komissio on aloittanut asianomaisten asetusten muuttamista koskevat menettelyt, jotta Galileo-yhteisyritys voitaisiin lopettaa ja valvontaviranomaiselle luotaisiin oikeusperusta, jonka perusteella se voisi ottaa hoitaakseen suurimman osan yhteisyrityksen nykyisistä toimista.

Valvontaviranomaiselle siirretään asteittain seuraavat toimet:

- kehittämisvaiheen toteuttamisen valvonta: järjestelmän tekninen kehittäminen Euroopan avaruusjärjestön kanssa tehtävän sopimuksen avulla

- rakennus- ja käyttöönottovaiheen ja erityisesti toimilupia koskeviin sopimuksiin liittyvien neuvottelujen valmistelu

- tutkimustoiminta (kuudes ja seitsemäs TTK-puiteohjelma). Valvontaviranomaisen on toteutettava tai rahoitettava useita tutkimuksia ohjelman kehittämis-, rakennus- ja käyttöönottovaiheessa satelliittinavigoinnin tulevien sovellusten kehittämiseksi tai edistämiseksi ja satelliittien seuraavan sukupolven valmistelemiseksi

- erityisesti Kiinan ja Israelin kanssa kansainvälisenä yhteistyönä toteutetun tieteellisen toiminnan seuranta

- yhteisyrityksen lopettamiseen liiittyvät toimet 31. joulukuuta 2006 jälkeen.

Valvontaviranomaisen vuoden 2006 talousarviossa, jonka komissio esitti vuoden 2006 alustavassa talousarvioesityksessä, ei voitu objektiivisista ja eritoten oikeudellisista syistä ottaa tätä tilannetta huomioon.

Tämän vuoksi valvontaviranomaisen on saatava tarpeelliset voimavarat, erityisesti henkilöstöresurssit, käyttöönsä ennen vuoden 2006 loppua, jotta yhteisyrityksen tehtävät voidaan hoitaa loppuun.

Ehdotetussa alustavassa lisätalousarviossa vuoden 2006 henkilöstötarpeeksi arvioidaan 39 toimihenkilöä (joista 11 on palkattu vuonna 2005 ja 9 vuoden 2006 ensimmäisen neljänneksen aikana; 19 palkataan, kun budjettivallan käyttäjä hyväksyy lisätalousarvion). Arvio perustuu valvontaviranomaisen vuoden 2006 työohjelmaan ja vertailuun Galileo-yhteisyrityksen henkilöstömäärän kanssa. Yhteisyrityksen, jossa oli vuoden 2006 alussa 43 toimihenkilöä, koko toiminta on siirrettävä valvontaviranomaiselle heti, kun sillä on tarvittavat resurssit, ja viimeistään vuoden 2006 lopussa. Valvontaviranomaisella on siis oltava 39 toimihenkilöä viimeistään vuoden kolmannella neljänneksellä. Näin yhteisyrityksen tietämystä ja tehtäviä voidaan siirtää valvontaviranomaiselle ja henkilöstöä vähentää, kunnes sen toiminta on kokonaan päättynyt vuonna 2006, ilman, että Galileo- ja Egnos-ohjelmien moitteeton toiminta vaikeutuu.

Kun erittäin pätevän henkilöstön määrä kasvaa 20:sta 39:een, myös palkkakustannukset kasvavat. Palkkauksen on tapahduttava nopeasti, jolloin asettautumiskorvaukset ja muuttokustannukset ovat suurempia. Useita hakijoita eri maista pyydetään haastatteluun ja valitaan eri toimiin.

Valvontaviranomaisella olisi oltava ennen vuoden 2006 loppua tarvittavat varat näihin tehtäviin, jotka on toteutettava aiemmin suunniteltujen lisäksi. Tätä varten tarvitaan 3 050 000 euroa lisää määrärahoja.

2.2. Euroopan lentoturvallisuusvirasto

Euroopan lentoturvallisuusvirasto perustettiin yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 15 päivänä heinäkuuta 2002 annetulla Euroopan parlamentin ja neuvoston asetuksella (EY) N:o 1592/2002[3].

Viraston tehtäviin, jotka kuvataan asetuksen 5 artiklassa, kuuluu ilma-alusten ja niihin liittyvien osien ja laitteiden lentokelpoisuuden hyväksyntä ja ympäristöhyväksyntä, suunnittelusta ja tuotannosta vastaavien organisaatioiden hyväksyntä, ilma-alusten ja niihin liittyvien osien ja laitteiden lentokelpoisuuden ylläpitäminen ja näihin tehtäviin osallistuvien organisaatioiden ja henkilöstön hyväksyminen.

Asetuksessa säädetään seuraavaa erityisesti siitä, miten jäsenvaltiot ja hallinnoitavat tahot valvovat yhteisön oikeuden soveltamista:

- asetuksen 45 artiklan mukaan virasto avustaa komissiota kyseisen asetuksen ja sen täytäntöönpanosääntöjen soveltamisen seurannassa tekemällä jäsenvaltioiden toimivaltaisia viranomaisia koskevia standardointitarkastuksia ja

- asetuksen 16 artiklan 4 kohdan mukaan komissio vahvistaa asetuksen 54 artiklan 2 kohdassa tarkoitettua menettelyä noudattaen viraston työmenetelmät standardointitarkastustehtävien suorittamiseksi (komiteamenettely – neuvoa-antava komitea).

Komissio antaa seuraavien viikkojen aikana 16 artiklan 4 kohdan mukaisesti asetuksen viraston standardointitarkastuksissa käyttämistä työmenetelmistä. Asetuksessa vahvistetaan varat viraston oman henkilöstön ja tarkastusryhmiin osallistuvien jäsenvaltioiden henkilöstön koulutukseen ja kyseisten tehtävien suorittamiseen tarkoitettujen tarkastajien palkkaamiseen.

Komission ehdottamien sääntöjen mukaan viraston on vastedes laadittava standardointitarkastusohjelma, määriteltävä sen oman tarkastuksiin osallistuvan henkilöstön ja osallistuvien jäsenvaltioiden henkilöstön pätevyysvaatimukset ja järjestettävä henkilöstön koulutus. Viraston on myös johdettava tarkastuksia ja toimitettava tarkastuksen kohteena olleiden maiden viranomaisille ja komissiolle niistä kertomukset. Viraston on myös korvattava omien tarkastajiensa, kansallisten viranomaisten sekä tarkastusryhmiin osallistuvien kansallisten koordinaattorien virkamatkakulut.

Komission ehdottama asetus liittyy viraston vuoden 2006 työohjelmaan.

Euroopan lentoturvallisuusviraston on saatava tarpeelliset varat, erityisesti henkilöstöresurssit, käyttöönsä ennen vuoden 2006 loppua, jotta kyseiset standardointiin liittyvät tehtävät voidaan hoitaa loppuun.

Ehdotetussa alustavassa lisätalousarviossa vuoden 2006 henkilöstötarpeeksi arvioidaan 336 toimihenkilöä (joista 328 on jo kirjattu vuodelle 2006 ja 8 voidaan palkata, kun budjettivallan käyttäjä hyväksyy lisätalousarvion). Arvio perustuu Euroopan lentoturvallisuusviraston vuoden 2006 työohjelmaan.

Kun erittäin pätevän henkilöstön määrä kasvaa 328:sta 336:een, myös palkkakustannukset nousevat ja erityisesti virkamatkakulut lisääntyvät.

Euroopan lentoturvallisuusvirastolla olisi oltava ennen vuoden 2006 loppua tarvittavat varat näihin tehtäviin, jotka on toteutettava aiemmin suunniteltujen lisäksi. Tätä varten tarvitaan 1 114 000 euroa lisää määrärahoja.

Tarvittavat määrärahat saadaan liikenneturvallisuuden budjettikohdasta (06 02 03) kohdentamalla liikenteen ja energian budjettimäärärahoja uudelleen.

2.3. Euroopan operatiivisen ulkorajayhteistyön hallintavirasto

Komission alustavassa talousarvioesityksessä esittämä EU:n rajaturvallisuusviraston Frontexin vuoden 2006 talousarvio laadittiin viraston perustamista koskevaan neuvoston asetusehdotukseen liitetyn rahoitusselvityksen perusteella. Hallintomenoihin (osastot 1 ja 2) pyydettiin määrärahoja 2,314 miljoonaa euroa ja toimintamenoihin (osasto 3) 7,440 miljoonaa euroa eli yhteensä 9,754 miljoonaa euroa.

Osaston 3 määrärahoja lisättiin budjettimenettelyn aikana Euroopan parlamentin tarkistuksella 9,440 miljoonaan euroon. Yhteisön rahoitusosuus vuonna 2006 on siis 11,754 miljoonaa euroa. Väliaikaisten toimihenkilöiden tointen määrä on rahoitusselvityksen mukaisesti edelleen 17.

Frontexin hallintoneuvoston viimeisimmässä kokouksessa 24.3.2006 päätettiin uudesta henkilöstötaulukosta, jolla muutetaan vuoden 2006 talousarviota.

Frontex aloitti toimintansa syksyllä 2005. Ehdotettu tarkistus perustuu uusimpiin kokemuksiin viraston toiminnasta ja erityisesti aiempaa parempaan käsitykseen sen hallintoympäristöstä.

Hallintomenot on arvioitu 6,1 miljoonaksi euroksi. Vuonna 2006 tarvitaan 28 väliaikaisen toimihenkilön tointa eli 11 aiempaa enemmän. Jotta yhteisön rahoitusosuus ei kasvaisi, osastosta 3 olisi siirrettävä määrärahoja 3,786 miljoonaa euroa osastoihin 1 ja 2.

Tärkein syy siihen, että määrärahoja pyydetään lisää hallintomenoja varten, on se, että henkilöstöä koskevien määrärahojen tarve on arvioitu liian pieneksi viraston tehtävien hyvään hoitamiseen nähden.

Ilman muutosta viraston on mahdoton tarjota tarvittavaa hallinnollista tukea ja sisäisiä valvontarakenteita toimintansa moitteettoman hallinnon varmistamiseksi. Väliaikaisia toimihenkilöitä (joita on 37 prosenttia koko henkilöstöstä) palkataan ainostaan johto- ja hallintotehtäviin.

Henkilöstökustannusten laskemisessa otetaan huomioon se, että toimihenkilöitä palkataan vähitellen vuoden 2006 aikana. Maaliskuun lopulla ilmoitettiin 14 avoimesta toimesta.

3. PÄÄLUOKKA VIII, OSA B (EUROOPAN TIETOSUOJAVALTUUTETTU)

Euroopan tietosuojavaltuutetun vuoden 2006 talousarvio on 3 583 833 euroa. Siihen kuuluu budjettikohta B-1 1 7 5 ”Kääntämisestä ja tulkkauksesta aiheutuvat kulut”, jonka määrärahat ovat 112 491 euroa, mikä on laskettu vuonna 2004 ja vuoden 2005 alussa tehtyjen käännösten perusteella. Käännösten määrä kuitenkin kasvoi vuoden 2005 toisella puoliskolla, ja tämä suuntaus jatkuu.

Euroopan parlamentin, neuvoston ja komission pääsihteeristöjen sekä Euroopan tietosuojavaltuutetun kesäkuussa 2004 allekirjoittaman hallinnollisen yhteistyöjärjestelyn mukaisesti neuvosto huolehtii käännöstyöstä. Käytännön toimista vastaavat tahot allekirjoittivat heinäkuussa 2005 sopimuksen, jossa vahvistetaan yhteistyön käytännön yksityiskohdat ja erityisesti hinnat, jotka vastaavat Luxemburgissa toimivan käännöskeskuksen soveltamia hintoja. Yhden sivun hinta on 61,50 euroa, mikäli tietosuojavaltuutettu vastaa käännöstoimeksiantojen suunnittelusta ja hallinnasta. Euroopan tietosuojavaltuutettu pyrkii pitämään käännösten määrän mahdollisimman pienenä. Verkkosivut ja tiedotteet käännetään kahdelle kielelle, vuosikertomus 19 viralliselle kielelle, kansalaisille osoitetut vastaukset näiden omalle kielelle ja tietosuojavaltuutetun lausunnot 19 kielelle Euroopan unionin virallisessa lehdessä julkaisemista varten.

Kun vuoden 2006 alustava talousarvio esitettiin vuonna 2005, Euroopan tietosuojavaltuutettu oli toiminut alle kaksi vuotta. Se oli uusi ja vasta sisäänajovaiheessa, eikä sillä ollut pitkän aikavälin perspektiiviä, jota tarvitaan ennusteiden laatimiseen. Asiakirjoja tuotettiin tuolloin varsin vähän eikä toiminta ollut täysimääräistä. Talousarvion laatimiseen ei ollut tarpeeksi vertailupohjaa.

Nyt käännöstarve ja käännöksiin liittyvät kustannukset voidaan arvioida tarkkaan. Tämän vuoksi vuodeksi 2006 pyydetään alustavaa lisätalousarvioesitystä siten, että budjettikohdan B- 1 1 7 5 ”Kääntämisestä ja tulkkauksesta aiheutuvat kulut” määrärahoja lisätään 112 491 eurosta 667 036 euroon vuonna 2006.

YHTEENVETOTAULUKKO RAHOITUSNÄKYMIEN OTSAKKEITTAIN

Rahoitusnäkymät Otsake/alaotsake | Rahoitusnäkymät 2006 | Talousarvio 2006, ml. ALTE 1* -2*/2006 | ALTE 3/2006 | Talousarvio 2006, ml. ALTE 1* -3/2006 |

|MSM |MM |MSM |MM |MSM |MM |MSM |MM | |1. MAATALOUS | | | | | | | | | |- Maatalousmenot |44 847 000 000 | |43 279 720 000 |43 279 720 000 | | |43 279 720 000 |43 279 720 000 | |- Maaseudun kehittäminen ja liitännäistoimenpiteet |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Yhteensä |52 618 000 000 | |51 050 720 000 |50 991 020 000 | | |51 050 720 000 |50 991 020 000 | | Marginaali | | |1 567 280 000 | | | |1 567 280 000 | | | 2. RAKENNETOIMET | | | | | | | | | |- Rakennerahastot |38 523 000 000 | |38 522 922 880 |32 134 099 237 | | |38 522 922 880 |32 134 099 237 | |- Koheesiorahasto |6 094 000 000 | |6 032 082 110 |3 505 500 000 | | |6 032 082 110 |3 505 500 000 | |Yhteensä |44 617 000 000 | |44 555 004 990 |35 639 599 237 | | |44 555 004 990 |35 639 599 237 | | Marginaali | | |61 995 010 | | | |61 995 010 | | | 3. SISÄISET POLITIIKAT |9 385 000 000 | |9 387 512 774 |8 904 016 732 |+3 050 000 |+3 050 000 |9 390 562 774 |8 907 066 732 | | Marginaali | | |12 285 815 | | | |9 235 815 | | | 4. ULKOISET TOIMET |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Marginaali | | |-275 000 000 | | | |-275 000 000 | | | 5. HALLINTO |6 708 000 000 | |6 656 369 817 |6 656 369 817 |+554 545 |+554 545 |6 656 924 362 |6 656 924 362 | | Marginaali | | |51 630 183 | | | | 51 075 638 | | | 6. VARAUKSET |458 000 000 | |458 000 000 |458 000 000 | | |458 000 000 |458 000 000 | |- Takuuvaraus |p.m. | |229 000 000 |229 000 000 | | |229 000 000 |229 000 000 | |- Hätäapuvaraus |p.m. | |229 000 000 |229 000 000 | | |229 000 000 |229 000 000 | | Marginaali | | |p.m. | | | |p.m. | | | 7. LIITTYMISTÄ VALMISTELEVA TUKI |3 566 000 000 | |2 572 159 038

|2 984 409 038

| | |2 572 159 038

|2 984 409 038

| | Marginaali | | | 1 085 400 000 | | | | 1 085 400 000 | | |8. KORVAUKSET |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Marginaali | | | 499 668 | | | | 499 668 | | | YHTEENSÄ | 123 695 000 000 |119 292 000 000 |121 297 266 951 |112 075 965 076 |+3 604 545 |+3 604 545 |121 300 871 496 |112 079 569 621 | | Marginaali | | |2 504 090 676 |7 322 392 551 | | |2 500 486 131 |7 318 788 006 | | * EU:n solidaarisuusrahastoa koskeva määrä otetaan alustavaan lisätalousarvioon 1 ylittämällä rahoitusnäkymien otsakkeiden 3 ja 7 määrät, kuten 7 päivänä marraskuuta 2002 tehdyssä toimielinten sopimuksessa määrätään (EYVL C 283, 20.11.2002).

[1] EYVL L 248, 16.9.2002, s. 1.

[2] EUVL L 246, 20.7.2004, s. 1.

[3] EYVL L 240, 7.9.2002, s. 1.